Source: https://fovarositorvenyszek.birosag.hu/sajtoszoba?page=9
Timestamp: 2019-09-22 01:52:04
Document Index: 30766252

Matched Legal Cases: ['Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ']

A Budai Központi Kerületi Bíróság egy hónapra – 2019. május 14-ig – elrendelte annak a férfinak a letartóztatását, akit jelentős mennyiségű kábítószerre elkövetett kábítószer-kereskedelem bűntettével gyanúsítanak.
Fenntartották a román hatóságok által keresett terhelt ideiglenes végrehajtási bűnügyi felügyeletét
A Fővárosi Törvényszék fenntartotta annak a férfinak az ideiglenes végrehajtási bűnügyi felügyeletét, aki ellen a román hatóságok bocsátottak ki európai elfogatóparancsot egy jogerősen kiszabott szabadságvesztés végrehajtása miatt.
Tárgyalási jegyzék (2019. április 15-19.)
A Budai Központi Kerületi Bíróság 2019. április 4-én meghozott végzésében meghosszabbította az aljas indokból, különös kegyetlenséggel elkövetett emberöléssel gyanúsított férfi letartóztatását. A letartóztatás a végzés szerint az elsőfokú bíróság határozatáig, de legfeljebb 2019. június 7-ig tart.
Nem adható vissza a mobiltelefon, mert azzal több bűncselekményről is felvételeket készítettek
A másodfokon eljáró Fővárosi Törvényszék elutasította a III. rendű vádlott fellebbezését abban az ügyben, amelyben az első fokon ítélkező Pesti Központi Kerületi Bíróság társtettesként, illetve bűnsegédként elkövetett kilenc rendbeli szeméremsértés vétségében mondta ki bűnösnek egy négyfős, fiatalkorúakból álló társaság tagjait.
Tárgyalási jegyzék (2019. április 8-12.)
A Fővárosi Törvényszék jogerősen 6 év börtönbüntetésre ítélte a Szentendrei úti halált okozó ittas vezetés vádlottját
2019. április 4-én a Fővárosi Törvényszék mint másodfokú bíróság, jogerősen 6 év, börtönben letöltendő szabadságvesztésre ítélte a 2017-ben történt Szentendrei úti halált okozó ittas vezetéssel vádolt személyt.
Ítélet garázdaság vétsége és más bűncselekmények miatt indult ügyben
A Pesti Központi Kerületi Bíróság (PKKB) a mai napon előkészítő ülést tartott és jogerősen 312 óra közérdekű – fizikai – munka büntetésre ítélte a vádlottat abban a büntetőügyben, amelyben többek között azzal vádoltak egy nőt, hogy 2017 júliusában a nyílt utcán megverte egyik ismerősét és az arról készült videót megosztotta a közösségi oldalán.
Letartóztatás és bűnügyi felügyelet elrendelése kábítószer-kereskedelem bűntette miatt indult ügyben
A Budai Központi Kerületi Bíróság Nyomozási Csoportja ülést tartott annak az öt férfinak az ügyében, akiket kábítószer-kereskedelem bűntette miatt 2019. március 30-án fogtak el a BRFK Felderítő Főosztályának munkatársai. A bíróság egy hónapra elrendelte az öt közül négy gyanúsított letartóztatását és 2019. augusztus 1-ig egyikük bűnügyi felügyeletét.
Tárgyalási jegyzék (2019. április 1-5.)